# OBČINA PREVALJE

##  Trg 2/a, 2391 Prevalje

Številka: 430-0019/2020

Datum: 14.10.2020

|  |  |
| --- | --- |
| **Naslov:** | **Investicijski program (IP) - Obnova izbranih odsekov lokalnih cest in javnih poti z oceno ekonomske upravičenosti in finančnih posledic koncesijskega izvajanja javne službe rednega in investicijskega vzdrževanja lokalnih cest, javnih poti in drugih prometnih površin v občini Prevalje** |
|  |  |
| **Predlagatelj:** | **Župan Občine Prevalje** |

|  |  |
| --- | --- |
| **Namen sprejema dokumenta:** | Namen dokumenta je zagotovitev strokovnih podlag za izvedbo projekta investicijskega vzdrževanja izbranih odsekov lokalnih cest in javnih poti v Občini Prevalje s podelitvijo koncesije za izvajanja javne službe rednega in investicijskega vzdrževanja lokalnih cest, javnih poti in drugih prometnih površin v občini Prevalje. Investicijska dela bodo obsegala modernizacijo, nadgradnjo, rekonstrukcijo in prilagoditve na izbranih odsekih cestne mreže, razlog pa njihova pod-dimenzioniranost in neprimernost, kar ogroža varno odvijanje prometa, zmanjšuje povezljivost in mobilnost ter povečuje stroške uporabe, vzdrževanja ter stroške okolja. Projekt se bo izvedel s pomočjo koncesionarja po sistemu javno-zasebnega partnerstva, ki mu bo podeljena tudi koncesija za redno vzdrževanje celotne cestne mreže v občini Prevalje. Dokument je pripravljen v skladu z *Uredbo o enotni metodologiji za pripravo investicijske dokumentacije na področju javnih financ (Ur. l. RS. št. 60/06, 54/10 in 27/16) in v skladu z Zakonom o nekaterih koncesijskih pogodbah /ZNKP/ (Ur.l.RS, št. 9/19), in vsebuje prikaz investicijskih obnov kot to zahteva zgoraj navedena Uredba in ZNKP v okviru variante, ki jo je potrdil Občinski svet Občine Prevalje na redni seji z dne 17.9.2020.* V okviru te variante, investicijo izvede zasebni partner / koncesionar in nato z njo upravlja v času ekonomske dobe trajanja projekta oz. dokler traja pogodbeno razmerje. V okviru te variante občina kot »koncedent« (preko javnega razpisa) prenese na zasebnega partnerja (koncesionarja) posebno in izključno pravico izvajanja obvezne gospodarske javne službe rednega vzdrževanja (RV) cest v občini, pri čemer izbranega koncesionarja obveže tudi za investicijske obnove izbranih odsekov lokalnih cest in javnih poti na predmetu koncesije. V zameno za izvajanje storitev rednega vzdrževanja in izvedbo investicij v obnove je koncesionar upravičen do letnega nadomestila za čas trajanja koncesijskega razmerja, ki je običajno skladno z obdobjem v katerem lahko koncesionar upravičeno pričakuje, da se mu bodo povrnila finančna sredstva uporabljena za izvedbo gradenj in storitev rednega vzdrževanja, povečana za primeren donos, ki je skladen z opredelitvijo iz Uredbe 1370/2007/ES, ki kot primeren donos določa tisto stopnjo donosa na kapital, ki je običajna za sektor v zadevni državi članici EU, in ki mora upoštevati operativno tveganje ter tveganje koncesionarja zaradi posegov organov oblasti . Investicija v obnovo izbranih odsekov lokalnih cest in javnih poti obsega devet odsekov v skupni dolžini 24.402 m. Izbrani odseki se nanašajo na naslednje lokalne ceste oz. javne poti: 1. Odsek **LC 257 031, cesta Mežica – Lom – Lokovica**, v skupni dolžini 2.272 m,
2. Odsek **LC 350 273, Leše – Hermonk – Mežica**, v skupni dolžini 1.592 m,
3. Odsek **LC 350 281, Prevalje – Stražišče – Brinjeva gora – Kovač – Ocvir**k, v skupni dolžini 4.330 m,
4. Odsek **LC 350 381, cesta Zvonikov mlin – Mikl – Šentanel, pododsek: Pečar – Gornik**, v skupni dolžini 3.265 m,
5. Odsek **LC 350 381, cesta Zvonikov mlin – Mikl – Šentanel, pododsek: Črešnik – Koroš – Mikl**, v skupni dolžini 1.400 m
6. Odsek **JP 851 621, cesta Prevalje – Klemen – Rožič**, v skupni dolžini 1.877 m,
7. Odsek **JP 851 631, cesta Godec – Gornikov križ**, v skupni dolžini 4.995 m,
8. Odsek **JP 851 871, cesta Pečnik – Šentanel**, v skupni dolžini 2.921 m,
9. Odsek **JP 851 931, cesta na Zagrad**, v skupni dolžini 1.750 m.

Koncesija za izvajanje RV občinskih cest se nanaša na celotno mrežo kategoriziranih občinskih cest v Občini Prevalje. |
| **Pravna podlaga za sprejem dokumenta:** | Vsebina dokumenta je skladna z 11. členom Uredbe o enotni metodologiji za pripravo investicijske dokumentacije na področju javnih financ (Ur. l. RS, št. 60/06), Uredbo o spremembah in dopolnitvah Uredbe o enotni metodologiji za pripravo investicijske dokumentacije na področju javnih financ (Ur. l. RS, št. 54/10 in 27/16) ter *Zakonom o nekaterih koncesijskih pogodbah /ZNKP/ (Ur.l.RS, št. 9/19).* |
| **Finančne posledice sprejetja dokumenta:** | S sprejetjem dokumenta neposredne finančne posledice za proračun še ne nastanejo, saj gre za eno izmed faz v pripravi in izdelavi investicijske dokumentacije, ki je potrebna za izvedbo investicijske namere in podelitve koncesije, so pa v okviru tega dokumenta ocenjene vse finančne posledice, ki bodo nastale z realizacijo investicijskega projekta in s podelitvijo koncesije za redno vzdrževanje in obnove cestne mreže. Ocenjene finančne posledice za proračun občine Prevalje so ocenjene na največ 662.000 €/letno za prvo leto izvajanja koncesijske pogodbe oziroma skupno na največ 11.488.000 € v obdobju od 2021 do 2035 to je v obdobju kot je predvideno trajanje koncesijske pogodbe investicijskih obnov in rednega vzdrževanja cest v občini Prevalje.  |
| **Predvideno trajanje koncesije** | 15 let |
| **Predviden čas za izvedbo investicije** | 24 mesecev od podpisa koncesijske pogodbe |
| **Vrednost investicijskih obnov** | 4,77 mio € |
| **Obseg predmeta koncesije** | 114.226,00 m kategoriziranih občinskih cest |
| **Predvideno plačilo koncesionarju** | glede na pridobljene ponudbe vendar največ 662.000 € / letno |
| **Predvidena letna uskladitev plačila** | glede na pridobljene ponudbe vendar največ +2% na leto |
| **Predvidena skupna vrednost koncesije za celotno obdobje** | Glede na pridobljene ponudbe vendar največ 11,488 mio € |

**Obrazložitev:** Občina Prevalje upravlja z občinsko cestno infrastrukturo v obsegu 114.226 m, pri čemer je kategoriziranih lokalnih cest (LC) in zbirnih krajevnih cest (LZ) za 58.688 m, javnih poti (JP) za 54.100 m in javnih poti za kolesarje (KJ) za 1.438 m. Glede na Zakon o lokalni samoupravi (Ur. l. RS, št. 94/07 – UPB, 76/08, 79/09, 51/10, 30/18, 61/20 – ZIUZEOP-A in 80/20 – ZIUOOPE), je ena izmed občinskih izvirnih nalog tudi skrb za gradnjo in vzdrževanje lokalne cestne mreže, kar občanom in obiskovalcem zagotavlja varno in ustrezno mobilnost, medsebojno povezljivost, ohranja enakomerno poseljenost ter omogoča ustrezne pogoje za izvajanje gospodarskih in družbenih aktivnosti. Glede na obstoječe stanje je ugotovljeno, da kar nekaj odsekov cest v občini ne zmore več zagotavljati zgoraj navedenega, ker so bodisi dotrajani, tehnično neustrezni ali pod-dimenzionirani. V tem okviru je bila podana investicijska namera, da se pristopi k rekonstrukciji izbranih odsekov, v skupni dolžini 24.402 m, pri čemer gre za pet odsekov lokalnih cest in štiri odseke javnih poti. Predhodno je bila pripravljena tehnična dokumentacija in pripravljen Dokument identifikacije investicijskega projekta (DIIP), kjer je bilo ugotovljeno obstoječe stanje in opredeljeni ukrepi, ki so potrebni za obnovo odsekov do te mere, da bi le ti lahko ponovno služili svojemu namenu. Vrednost gradbenih in inženirskih del za vrnitev dotrajanih in neustreznih odsekov v ustrezno stanje je bila ocenjena na okoli 3,91 mio € (brez DDV), pri čemer se v glavnem rekonstruirajo vozišča, uredijo odtoki in odvodnjavanje ter izvede ustrezne navezave na obstoječe priključke. Občinski svet Občine Prevalje je na redni seji z dne 17.9.2020 obravnaval Dokument identifikacije investicijskega projekta (DIIP) in izmed predlaganih variant za izvedbo investicijske namere izbral varianto, kjer se investicijo izvede po konceptu javno zasebnega partnerstva s podelitvijo koncesije za izvedbo obnov in redno vzdrževanje cest. V okviru te variante, investicijo izvede zasebni partner / koncesionar (prvenstveno kot t.i. BOT model – angl. Built Operate Transfer oz. Zgradi – Upravljaj – Prenesi) in nato z njo upravlja v času ekonomske dobe trajanja projekta oz. dokler traja pogodbeno razmerje. V okviru te variante občina kot »koncedent« (preko javnega razpisa) prenese na zasebnega partnerja (koncesionarja) posebno in izključno pravico izvajanja obvezne gospodarske javne službe rednega vzdrževanja (RV) cest v občini, pri čemer izbranega koncesionarja obveže tudi za investicijske obnove izbranih odsekov lokalnih cest in javnih poti na predmetu koncesije. V zameno za izvajanje storitev rednega vzdrževanja in izvedbo investicij v obnove je koncesionar upravičen do letnega nadomestila za čas trajanja koncesijskega razmerja, ki je običajno skladno z obdobjem v katerem lahko koncesionar upravičeno pričakuje, da se mu bodo povrnila finančna sredstva uporabljena za izvedbo gradenj in storitev rednega vzdrževanja, povečana za primeren donos, ki je skladen z opredelitvijo iz Uredbe 1370/2007/ES. Prednosti takšne izvedbe investicije in izvajanja javne službe se kažejo predvsem v ohranjanju finančnih in kreditnih potencialov občine za financiranje drugih razvojnih in tekočih nalog ter v prenosu večine projektnih tveganj na koncesionarja. Občina se v okviru te variante razbremeni neposrednega in takojšnjega pritiska na proračun, saj investicijo v fazi izvedbe financira zasebni partner, občina pa mu sredstva povrne preko enakomernih letnih plačil v daljšem obdobju trajanja koncesijskega razmerja. Glede na rezultate analiz znotraj dokumenta se je pokazalo, da je kot primerna podelitev koncesije za 15 letno obdobje z izhodiščnim letnim nadomestilom koncesionarju v višini do največ 662 tisoč € na leto, z dovoljeno uskladitvijo do največ +2% letno. Za to vrednost se mora koncesionar zavezati k izvedbi investicij v izbrane odseke občinskih cest kot navedeno v tem dokumentu, v skupni dolžini 24 km in v predvidenem roku 24 mesecev. Po tem koncesionar za navedeni znesek še upravlja s predmetom koncesije do izteka koncesijskega razmerja, do je do leta 2035. Skupna vrednost koncesije je ocenjena na 11,45 mio € za obdobje med 2021 in 2035.

**Predlog sklepov:**

|  |  |
| --- | --- |
|  | **Občinski svet Občine Prevalje sprejme investicijski program (IP) z elementi Študije upravičenosti podelitve koncesije z naslovom »*Obnova izbranih odsekov lokalnih cest in javnih poti z oceno ekonomske upravičenosti in finančnih posledic koncesijskega izvajanja javne službe rednega in investicijskega vzdrževanja lokalnih cest, javnih poti in drugih prometnih površin v občini Prevalje*« kot osnovo za pripravo Koncesijskega akta in pripravo razpisa za podelitev koncesije.****Občinski svet pooblašča župana za morebitne kasnejše popravke in dopolnitve dokumenta, ki bi jih narekovale zahteve postopka za podelitev predmetne koncesije.** |

**Župan Občine Prevalje**

**dr. Matija Tasič**